पुलिस का कहना है कि ललित भाटिया मनोरोगी था जो अपने मृत पिता को देखने और उनसे बातें करने का दावा करता था। वह पिता की कही बातों को रोज डायरी में लिखा करता था। घर-परिवार के लोग उसको अलौकिक शक्ति का स्वामी मानने लगे थे और उसकी बातों को फॉलो करने लगे थे। क्राइम ब्रांच को पता चला है कि ललित घर और बिजनेस के सभी फैसलों को पिता की आत्मा से पूछकर लेता था। ललित ने भगवान से मिलवाने का सबको आश्वासन देकर शनिवार की रात के उस अनुष्ठान के लिए तैयार किया था जिसमें सबको बरगद के पेड़ की तरह हाथ फैलाकर फांसी पर लटकना था। ललित ने कहा था कि इस अनुष्ठान में किसी की जान नहीं जाएगी क्योंकि भगवान आकर सबको बचा लेंगे और सबको कुछ बड़ा हासिल होगा।